हम अंगीठी के पास आ गये थे। खाने का सामान मैंने रख दिया। अमिता फिर सोने लगी थी। भाभी उसे लेकर कमरे में चली गयी। मैं अंगीठी के पास ही बैठ गया। पांच-सात मिनट बाद वह वापस लौटी। अब उनका चेहरा शांत था। माथे पर बड़ी सी लाल बिंदी उनके गोरे चेहरे पर दमक रही थी। उन्होंने अब अमिता वाली शाल दुबारा ओढ़ ली थी। मुझे शाल से निकलने वाली देह गंध की याद आयी। मन में आते विचारों को झटका- भाभी, अब उसे बुखार नहीं है। कंपाउडर ने एक खुराक दवा वहीं दे दी थी। अब आप सुबह दवा दीजियेगा। मैं आप और दीपक भाई के लिये खाना ले आया हूं। उन्हें जगा कर खिला दीजिए।